
ŠAKIŲ RAJONO SAVIVALDYBĖS  TARYBA

SPRENDIMAS

DĖL VIENKARTINIŲ PINIGINIŲ IŠMOKŲ SKYRIMO

2011 m. gruodžio 20 d. Nr. T-287
Šakiai


Rajono savivaldybės taryba,  vadovaudamasi rajono savivaldybės tarybos 2010 m. gruodžio 23 d. sprendimu Nr.T-402 patvirtinto 2011-2017 metų plėtros strateginio plano 2.4.2.9. priemone ir atsižvelgdama į rajono savivaldybės Jaunimo reikalų tarybos 2009 m. lapkričio 5 d. posėdyje patvirtintus Jaunimo reikalų tarybos skiriamų apdovanojimų nuostatus bei Jaunimo reikalų tarybos patvirtintus kandidatus Jaunimo apdovanojimams gauti, n u s p r e n d ž i a,


skirti iš Jaunimo ir nevyriausybinių organizacijų programos (kodas 05) 250 Lt dydžio vienkartines pinigines išmokas:

                     1. Šakių jaunimo sąjungos „Apskritasis stalas“ pirmininkei Mildai Kuraitei už jaunimo aktyvinimą ir dalyvavimą įvairiuose su jaunimo veikla susijusiuose  mokymuose ir projektuose.

                     2. Asociacijoms Šakių rajono moksleivių tarybai (pirmininkas Lukas Keraitis) ir Šakių jaunimo sąjungai „Apskritasis stalas“ (pirmininkė Milda Kuraitė) už suorganizuotą jaunimo aktyvumą ir kūrybiškumą skatinantį renginį „Susitinkam vakare“.

                    3. Asociacijai Šakių rajono moksleivių tarybai (pirmininkas Lukas Keraitis) už pagalbą dalinantis idėjomis, informacija bei patirtimi tarp rajono mokinių savivaldų bei kartu sprendžiant iškilusias problemas.

                    4. Asociacijai Kriūkų bendruomenės centrui (pirmininkė Anelė Mockaitienė) už iniciatyvas telkiant Kriūkų bendruomenės jaunimą įvairioms veikloms, gražinančioms savo gyvenamąją aplinką.

                    5. Gelgaudiškio kultūros centrui (direktorius Edgaras Pilypaitis) už tarpinstitucinį bendradarbiavimą įgyvendinat veiklas, susijusias su jaunimo verslumo ugdymu ir gyvenamosios aplinkos gerinimu.

                    6. Klubo (asociacijos) „Šakietukai.lt“ pirmininkui Martinui Eimučiui už aktyvią visuomeninę veiklą bei įvairių pramogų  jaunimui organizavimą.

Meras                                                                                                
     Juozas Bertašius

